Komission asetus (ETY) N:o 268/91, annettu 1 päivänä helmikuuta 1991, yksityiskohtaisista säännöistä hedelmiä ja vihanneksia koskevien yhteisten laatuvaatimusten soveltamisen vahvistamistoimenpiteistä Portugalissa annetun neuvoston asetuksen (ETY) N:o 3650/90 soveltamisesta



Virallinen lehti nro L 028 , 02/02/1991 s. 0016 - 0021

Suomenk. erityispainos Alue 3 Nide 36 s. 0117

Ruotsink. erityispainos Alue 3 Nide 36 s. 0117



KOMISSION ASETUS (ETY) N:o 268/91, annettu 1 päivänä helmikuuta 1991, yksityiskohtaisista säännöistä hedelmiä ja vihanneksia koskevien yhteisten laatuvaatimusten soveltamisen vahvistamistoimenpiteistä Portugalissa annetun neuvoston asetuksen (ETY) N:o 3650/90 soveltamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon hedelmiä ja vihanneksia koskevien yhteisten laatuvaatimusten soveltamisen vahvistamistoimenpiteistä Portugalissa 11 päivänä joulukuuta 1990 annetun neuvoston asetuksen (ETY) N:o 3650/90(1) ja erityisesti sen 4 artiklan, sekä katsoo, että näiden toimenpiteiden edellyttämien tavoitteiden saavuttamiseksi ja niiden moitteettoman toiminnan varmistamiseksi olisi täsmennettävä sen toimintaohjelman sisältö, joka Portugalin on esitettävä, on tarpeen määritellä kulut, joihin on mahdollista saada yhteisön rahoitusta, sekä toteutuneiden kulujen perustelut niiden yhdenmukaisuuden tutkimisen mahdollistamiseksi, olisi seurattava ohjelmassa säädettyjen toimien toteutumista ja tunnettava niiden toteuttamisen tulokset; tämän vuoksi olisi määritettävä tarpeelliset tiedonannot, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Komission hyväksyttäväksi saatettavan neuvoston asetuksen (ETY) N:o 3650/90 1 artiklassa tarkoitetun toimintaohjelman on sisällettävä seuraavat tiedot: a) lähtötilanteen kuvaus ja analyysi tarkastajien lukumäärän, tehtävien mukaisen aluejakautuman ja tarkastusten järjestämisen osalta; b) tarkastajakunnan vahvistamiseen liittyen: - arvion lisätarpeesta - tarkastajilta vaadittava pätevyys rekrytointia silmällä pitäen ja suunniteltua rekrytointia koskevat yksityiskohtaiset säännöt, - kaikkia tarkastajia koskeva toimeksiantosuunnitelma; c) koulutukseen liittyen: - koulutustarpeiden arviointi: - tarkastuksista vastaavat virkailijat (erikoistuminen ja tehtäväkierto), - toimijat, - suunniteltujen toimien laatu (kurssit, seminaarit, käytännön harjoittelu, konsulttien käyttö, jne.); tarkastajien kouluttamiseen tarkoitettuihin kursseihin on kuuluttava teoreettista ja käytännön koulutusta; toimijoita koskeva koulutus on kohdistettava ensisijaisesti tuottajiin, - suunnitelma näiden koulutustoimien toteuttamisaikataulusta, - opetusaineistojen jakelua toimijoille koskeva suunnitelma, jossa täsmennetään ensisijaisuudet ja käytettävän opetusaineiston luonne, - koeyksiköiden lukumäärää, sijaintia ja koostumusta koskevat tiedot sekä tarvittavat perustelut ja niiden perustamisaikataulu; d) tarkastusten täytäntöönpanoon liittyen: - erityyppisten tarkastusten järjestäminen, - tarkastusten hallintaan liittyvät yksityiskohtaiset hallinnolliset säännöt; säännökset, joita ei ole vielä annettu, annetaan tiedoksi välittömästi niiden antamisen jälkeen, - yhteisiä laatuvaatimuksia vastaan tehdyistä rikkomuksista rankaisemiseksi toteutetut tai toteutettavat toimenpiteet neuvoston asetuksen (ETY) N:o 1035/72(2) 10 artiklan 2 kohdan mukaisesti; e) pakkausmallien kehittämiseen liittyen: - tiettyjen sellaisten tärkeinä pidettyjen tuotteiden pakkausmallien keksiminen, kehittäminen ja kokeilu, jotka on mukautettu näiden tuotteiden käytön ja käyttötarkoituksen mukaan; nämä toimet on toteutettava yhdessä asianomaisten toimijoiden ja erityisesti tuottajien kanssa; f) ohjelman rahoituksen talousarviosuunnitelma, joka jakautuu toimittain, kululuokittain ja suoritusvuosittain. Kaikista suunnitelluista muutoksista ja asiaan kuuluvista perusteluista on annettava viipymättä tieto komissiolle. Komissio esittää tarvittaessa huomionsa kuukauden kuluessa. 2 artikla Seuraavat katsotaan kuluiksi, joihin on mahdollista saada yhteisön rahoitusta: 1 Tarkastajakunnan vahvistaminen: 1.1 lisävirkamiesten palkkiot, joihin sisältyvät palkat ja muut kansallisten säännösten mukaisesti maksetut määrät lukuun ottamatta veroja ja veronomaisia maksuja; ainoastaan ohjelman hyväksymispäivästä alkaen palkatut virkamiehet voidaan ottaa huomioon määritettäessä hyväksyttäviä kuluja; 1.2 valvontaan tarpeellisen teknisen aineiston osto; 1.3 paikan päällä suoritettavien tarkastusten vaatimat matkat, joihin liittyvät kulut voivat sisältää virkailijoiden matkakustannukset, jotka lasketaan esitettyjen kuittien perusteella tai kiinteämääräisen kilometrikorvauksen perusteella kansallisten säännösten mukaisesti kyseisten virkailijoiden virkapaikan ja tarkastuspaikan välillä. 2 Koulutus: - sekä tarkastajille että toimijoille tarkoitettujen kurssien ja seminaarien järjestäminen; näihin kuluihin voi kuulua koulutuksesta vastaavien henkilöiden palkkiot sekä matka- ja oleskelukustannukset ja osallistujien käyttöön annettuun opetusaineistoon liittyvät kulut, - tarkastajille tarkoitetun muissa jäsenvaltioissa toteutetun käytännön harjoittelun kustannukset, joihin voi kuulua kyseisen jäsenvaltion vastuullisen viranomaisen asiaankuuluvalla tavalla vahvistamat ilmoittautumismaksut sekä kansallisten säännösten mukaisesti lasketut matka- ja oleskelukustannukset. 3 Koeyksiköiden järjestäminen: sellaisen aineiston ja/tai laitteiston hankkiminen, jonka tarkoituksena on jäljitellä yhteisten laatuvaatimusten alaisten tuotteiden kaupalliseen käsittelyyn ja pakkaamiseen liittyviä toimia. Näiden koeyksiköiden vastaanottotilojen rakentamiseen tai järjestämiseen liittyviä kuluja ei hyväksytä. 4 Opetusaineiston laatiminen, valmistelu ja jakelu. Tämän aineiston tiedotusvälineiden välityksellä tapahtuneesta jakelusta aiheutuneita kustannuksia ei hyväksytä. 5 Pakkausprototyyppien suunnittelu ja kokeilu. Pakkausten ostamisesta koituvia kuluja ei hyväksytä. 3 artikla Ohjelman toimeenpanosta edellisenä tilivuonna aiheutuneiden kulujen vuosikatsaus sekä kaikki tarpeelliset perustelut on osoitettava komissiolle vuosittain 30 päivään huhtikuuta mennessä. Tämä katsaus on esitettävä tämän asetuksen liitteessä olevien taulukoiden mukaisesti. 4 artikla 1 Portugalin viranomaisten on pikimmiten ilmoitettava komissiolle ohjelman laatimisesta ja hallinnasta vastaavat viranomaiset ja/tai elin. 2 Toimivaltaisten viranomaisten on: - varmistettava ohjelman toimeenpanosta aiheutuneiden kulujen kirjanpito, josta on mahdollista erottaa 2 artiklan mukaisesti hyväksyttävät kulut ja niiden varmentaminen kuittien perusteella, - pidettävä komission käytettävissä vähintään kolmen vuoden ajan kyseisen ohjelman toteuttamisen jälkeen kaikki maksukuitit ja vastaavat tositteet. 3 Toimivaltaisten viranomaisten on lähetettävä ohjelman toimeenpanoa seuraavan toisen vuoden lopussa komissiolle kertomus toteutetuista toimista. 4 Samojen viranomaisten on laadittava ohjelman toimeenpanoa seuraavan viidennen vuoden lopussa arviointikertomus ohjelman toimeenpanon tuloksista. Komissio kertoo jäsenvaltioille näistä tuloksista. 5 artikla Portugalin viranomaisten on huolehdittava siitä, että erityisesti tarkastajakunnan vahvistamiseen ja koulutukseen liittyvät toteutetut toimet kestävät kauemmin kuin ohjelman suorittaminen. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o L 362, 27.12.1990, s. 22 (2) EYVL N:o L 118, 20.5.1972, s. 1 LIITE ASETUKSEN 3 ARTIKLASSA TARKOITETTU VUOSITTAINEN KULUILMOITUS >KAAVION ALKU> (VUOSI 199.) I YHTEENVETO KULUISTA Luokka Määrä kansallisessa valuutassa Yhteisön osuus 80 % 1 Tarkastajakunnan vahvistaminen 2 Koulutus 3 Koeyksiköiden perustaminen 4 Jakeluaineisto 5 Pakkausmallit Yhteensä II YHTEENVETO KULULUOKITTAIN(1)1 Tarkastajakunnan vahvistaminen 1.1 Palkat (escudoina) Rekrytoitujen virkamiesten palkkaluokat Vastaava palkkio Lisävirkamiesten lukumäärä luokittain Määrä Yhteensä (1) Mukaan liitetään kuluja koskevat lisäasiakirjat 1.2 Matkakustannukset a) autolla ................................... (kiinteä) ×.............................. km =...............................(escudoina) b) muut (eriteltävä) 1.3 Teknisen aineiston osto (escudoina) Kuvaus Määrä Yhteensä 2 Koulutus 2.1 Kurssit (tarkastajille tarkoitetut) (escudoina) Kuvaus Koulutuksesta vastaavat henkilöt Muut kulut Määrä lukumäärä palkkiot matkakus- tannukset Yhteensä 2.2 Kurssit (toimijoille tarkoitetut) (escudoina) Kuvaus Koulutuksesta vastaavat henkilöt Muut kulut Määrä lukumäärä palkkiot matkakus- tannukset Yhteensä 2.3 Käytännön harjoittelu (tarkastajille tarkoitettu) (escudoina) Kuvaus Kyseisten tarkastajien lukumäärä Ilmoittautu- mismaksu Matkakus- tannukset Oleskelu- kustannukset Määrä Yhteensä 3 Koeyksiköiden perustaminen (escudoina) Tavaran ja laitteiden kuvaus koeyksiköittäin Määrä Yhteensä 4 Jakeluaineisto (escudoina) Aineiston tyyppikuvaus Laatimiskulut Valmistelukulut Jakelukulut Määrä Yhteensä 5 Pakkausmallit (escudoina) Kuvaus Määrä Yhteensä >KAAVION LOOPU>